钦定古今图书集成/理学汇编/学行典/第022卷 > 皇极经世心易发微三 > 《盗贼》
## 钦定古今图书集成/理学汇编/学行典/第022卷 > 皇极经世心易发微三 > 《盗贼》

欲知盗贼，先观体用，盖体为主，用为盗贼。体克用，终
当捉获。用克主，不可追寻。体生用，贼无踪迹。用生体，
不挐自犯，体用比和，攻取不难。四植有情，生体克用，
去后被人捉获。用数重见，必然再犯。四植有情，生用
克体，正贼逃避，馀党未散。日克外，必被官司所捉。外
旺克日，贼心狠毒，欲起杀害心情。外阴无气，生内自
败，外阳无气，入墓必死。本体长生处，是贼来处，外卦
旺方，是贼去处。变之伏卦，是贼藏物处，败方是贼暴
露处。阳动是男，阴动是女。《寻贼诀》，其法先看贼在何
处，是何人倚贼，用何计得出，或宜固守，或当缓当速。
假令伏乾坤之下，其伴多有倚赖，必用气力，方可捉
之。须详八卦之盛衰生克，方可攻之。

策曰：“运为己身，世为贼类，运生世难寻，外生内者易
捉。八卦中定其方，四象中明其理。元为老人，泄体者
是。会为中年，克体者强。二七避于窑灶炉冶之旁，一
六避于沟壑水边之地，三八园林之所，四九公廨之
所。坤艮见干兑，必在州城。震巽遇坎十，多藏河岸。离
之遇震，权贵之家。坎之遇兑，歌唱之肆。重术遇干，楼”
台之上，重艮见震，墙壁之闲。巽为信息，兑为口传。巽
兑在元，可问老人与父辈。巽兑在百，得信于朋友弟
兄。巽兑在运，问之亲戚相知，或妻妾之外族。巽兑在
世，问之子孙奴仆。欲知其相貌，观之于元会。元缺贼
无踪迹，会缺贼无信音。